
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 183
                                                            din 24 septembrie 2021
privind arondarea Creșei din cadrul Direcției de Asistență Socială Sighișoara la o unitate de învățământ preșcolar cu program prelungit, cu personalitate juridică
Consiliul Local al Municipiului Sighişoara, întrunit în ședință extraordinară,
Luând act de proiectul de hotărâre, înregistrat cu nr. 26.372/20.09.2021 şi la Consiliul Local Sighișoara cu nr. 26.421/20.09.2021, de referatul de aprobare, înregistrat cu nr. 26.371/20.09.2021, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile art. I pct. 1 din Ordonanța de Urgență a Guvernului nr. 100/2021 pentru modificarea şi completarea Legii educaţiei naţionale nr. 1/2011 şi abrogarea unor acte normative din domeniul protecţiei sociale;

Ținând cont de Hotărârea Consiliului Local Sighișoara nr. 8/28.01.2021 privind aprobarea structurii rețelei școlare a unităților de învățământ preuniversitar din municipiul Sighișoara pentru anul școlar 2021 - 2022;

Luând în considerare Organigrama și Statul de funcții ale Direcției de Asistență Socială Sighișoara, aprobate prin Hotărârea Consiliului Local Sighișoara nr. 167/16.09.2020;

Având în vedere Raportul de specialitate al Direcției de Asistență Socială Sighișoara cu nr. 1.972/20.09.2021, înregistrat la Municipiul Sighișoara cu nr. 26.373/20.09.2021, prin care se propune arondarea Creșei din cadrul Direcției de Asistență Socială Sighișoara la o unitate de învățământ preșcolar cu program prelungit, cu personalitate juridică;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. d), alin. (7) lit. a) și lit. b) și alin. (14), art. 139 alin. (1) și a art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

   H O T Ă R Ă Ş T E:

Art. 1. (1) Se aprobă arondarea Creșei din cadrul Direcției de Asistență Socială Sighișoara, la o unitate de învățământ preșcolar cu program prelungit, cu personalitate juridică, din Municipiul Sighișoara, începând cu anul școlar 2021 - 2022. 

(2) În vederea punerii în aplicare a prevederilor Ordonanței de Urgență a Guvernului nr. 100/2021, arondarea Creșei din cadrul Direcției de Asistență Socială Sighișoara și desemnarea unității de învățământ preșcolar la care creșa va fi arondată, se face prin decizie a Inspectoratului Școlar Județean Mureș.

Art. 2. Ca o consecință a celor prevăzute la art. 1 din prezenta hotărâre, Primarul Municipiului Sighișoara, domnul Ioan - Iulian Sîrbu, va solicita Inspectoratului Școlar Județean Mureș arondarea Creșei din cadrul Direcției de Asistență Socială Sighișoara la o unitate de învățământ preșcolar cu program prelungit, cu personalitate juridică, din Municipiul Sighișoara, începând cu anul școlar 2021 - 2022, cu încadrarea în termenele prevăzute în Ordonanța de Urgență a Guvernului nr. 100/2021.
Art. 3. Prezenta se comunică Inspectoratului Școlar Județean Mureș, cu sediul în Târgu Mureș, str. Victor Babeș, nr. 11, județul Mureș.
Art. 4. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, domnul Ioan - Iulian Sîrbu.
Art. 5. Prin grija d-nei Anca Bizo, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro. 

PREŞEDINTE DE ŞEDINŢĂ,

  

       Moiseș Florian Dan         
                                             Contrasemnează pentru legalitate
                                      SECRETARUL GENERAL al municipiului,

                                                    Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  2 ex. Direcția de Asistență Socială Sighișoara;

  1 ex. Biroul Resurse Umane și Administrare Sistem Informatic;
  1 ex. Biroul Buget, Contabilitate, Salarizare – Direcția Economică;
  1 ex. Inspectoratul Școlar Județean Mureș.
11 ex.  

B.A. 
